**Ielele nebune**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ielele nebune

Peste codrul fără vârstă luna nouă se zăreşte

Răspândind a sa lumină, braţ la braţ cu mii de astre,

În poiana-nmiresmată unde roua străluceşte

Şapte fete joacă-n horă, hora Ielelor măiastre.

Trupul lor de alabastru nu-i atins decât de voaluri,

Iară ochii ca și focul printre umbre strălucesc,

Părul negru despletit curge-n nesfârşite valuri,

Peste umeri albi şi cruzi curcubeiele plutesc.

Dănţuiesc parcă-s nebune cu sâni goi, tremurători,

Iar de glezna fină atârnă şnur de-argint cu clopoţei,

Unduiesc uşor din şolduri într-un fel ce-ţi dă fiori,

Apoi nu-s pentru o clipă, stau ascunse după stei.

Se întrupează fără veste lângă o apa de izvor

Şi în transă fac descântec pentru noi fără-nţeles,

Luna abia mai priveşte stând ascunsă după nor

Văzând Ielele nebune cum cămăşi de foc îşi ţes.

Timpul cel năvalnic stă pentr-o clipă într-un în loc

Vrăjit fiind de-a lor privire, de-al lor cânt seducător,

Numai el le poate vede, doar când luna-i la soroc,

Omu-n prejmă nu le place, nu-i dorit ca spectator.